Šěra pliška

Šěra pliška (Motacilla alba) je ptačk ze swójby (Motacillidae). Druhe serbske mjena su Šěra spliška, čumperwopuška, čumpata wopuška.

 Wopis 
Šěra pliška je šwižny, čorno-běły ptak, kotryž stajnje z wopušku čumpota. Wona docpěwa wulkosć wot 18 cm. Jeje chribjet je šěry (Motacilla alba alba) abo čorny (Motacilla alba yarrellii). Šija a chochoł stej čornej, mjeztym zo wonkowne wopušowe pjera su běłe. Čoło, bokaj hłowy a brjuch su běłe.

Běži z nygacej hłowu a čini naraz skoki za čas hońtwy na insekty. Za čas lěta je hižo z dalokosće spóznajomna na dołhej wopušce ale tež ekstremnym žołmowym lěće z napadnymi serijemi pjerchotow. Woła při lěće typisce „tsi-lit“ abo „tsu-wie“.

Ptak často blisko wody wustupuje, ale tež na polach, na burskich statokach, w parkach, na sportnišćach, na nadróžnych kromach a na třěchach domow. 

 Nóžki 

 Žórło 
 Chris Kightley, Steve Madge, Dave Nurney: Taschenführer Vögel, Alle Arten Mitteleuropas, ISBN 3-405-15320-4, strona 201 

Kategorija:Pliška